b'\n_START_ARTICLE_\nLeptokvark\n_START_PARAGRAPH_\nLeptokvark je nami\xc5\xa1ljeni delec, ki bi naj omogo\xc4\x8dal pretvarjanje kvarkov v leptone in obratno. Simetrijo, ki jo opa\xc5\xbeamo v naravi, so z uvedbo leptokvarkov prenesli tudi na podro\xc4\x8dje kvarkov in leptonov. Oboji se pojavljajo v treh dru\xc5\xbeinah, zato teorija leptokvarkov predpostavlja, da imajo tudi leptoni tri dru\xc5\xbeine. Tako bi tudi leptokvarke delili, podobno kot kvarke, na tri generacije. Vsaka generacija leptokvarkov bi sodelovala samo s kvarki ene generacije. Tako bi prva generacija leptokvarkov sodelovala samo s kvarkom u in kvarkom d ter elektronom in elektronskim nevtrinom, druga generacija leptokvarkov bi sodelovala samo s kvarkom s in kvarkom c ter mionom () in mionski nevtrinom (), tretja generacija leptokvarkov bi sodelovala samo s kvarkom b in kvarkom t ter tauonom () in tauonskim nevtrinom (). Predpostavljajo, da prihaja do interakcije med kvarki in leptoni, pri tem pa se leptoni lahko spreminjajo v kvarke in tudi obratno, kvarki v leptone. Za to vrsto spreminjanja je potrebno uvesti nov delec, to vlogo pa bi prevzel leptokvark. To pomeni, da bi bil leptokvark povezava med kvarki in leptoni za katere se zdi, da nimajo nobene povezave._NEWLINE_Leptokvark bi po nastanku razpadel v elektron in kvark . Predvidevajo, da je izredno te\xc5\xbeek delec, saj naj bi bil te\xc5\xbeek kot atom svinca, zelo hitro bi razpadel, nastal pa bi samo ob visokih energijah. Leptokvark ne bi imel celo\xc5\xa1tevil\xc4\x8dnega naboja . Tvoril pa bi barvni triplet in nosil leptonsko in barionsko \xc5\xa1tevilo. Razli\xc4\x8dne teorije predvidevajo razli\xc4\x8dne vrednosti zanjegov spin in \xc5\xa1ibki izospin._NEWLINE_Leptokvarke posku\xc5\xa1ajo najti v mnogih laboratorijih po svetu. Med najbolj znanimi so poskusi v laboratorijih HERA (Hadron-Elektron-Ringlange ali hadronsko elektronski pospe\xc5\xa1evalnik) v Hamburgu. Ta laboratorij deluje v okviru sredi\xc5\xa1\xc4\x8da za delce DESY (Deutches Elektronen Synchrotron). Nekateri teoretiki predvidevajo, da bi delci, ki so jih opazil med temi poskusi, lahko bili nosilci nove sile med kvarki in pozitroni ali pa so to samo delci, ki jih imenujejo preoni  oziroma nami\xc5\xa1ljeni delci, ki bi sestavljali kvarke in leptone . V letu 1997 so objavili, da so opazili znamenja o obstoju leptokvarkov pri poskusih v laboratoriju HERA in na pospe\xc5\xa1evalniku Tevatron._NEWLINE_Po teoriji o nastanku snovi ob velikem poku naj bi pravladala materija nad antimaterijo v vesolju (kar opa\xc5\xbeamo \xc5\xa1e danes). To naj bi se zgodilo zaradi asimetri\xc4\x8dnega razpada nevtralnih parov leptokvark-antileptokvark v katerem bi antileptokvarki razpadali hitreje kot leptokvarki .'